U današnjem ubrzanom životnom ritmu mnogi zbog brojnih obveza zapostavljaju duhovno štivo, iznimno korisno za zdrav kršćanski rast i sazrijevanje u vjeri. Priređivači ove vrijedne knjige su pripremili kratka promišljanja sv. Ivana Pavla II. kao poticaj da svakodnevno rastemo u vjeri. Svakodnevno čitanje nekoliko redaka svečevih riječi i kratka molitva u zajedništvu s njim oraspoložit će čitatelja, pobuditi u njemu misli i osjećaje koji će ga pratiti tijekom dana te pomoći mu da djeluje prosvjeljen vjerom. Kako ističu priređivači, dnevni sadržaj sastoji se od misli za dan, jednog navoda iz neke od enciklika Ivana Pavla II. i molitve.